অমর একুশে বইমেলা উপলক্ষ্যে আমার দুটি নতুন প্রবন্ধগ্রন্থ ও আমার প্রবন্ধসমগ্রের অষ্টম খণ্ড বেরুবার কথা। নতুন প্রবন্ধগ্রন্থ দুটির একটি ইতিমধ্যেই অবশ্য প্রকাশিত। বইটির নাম পিতার হুকুম, ছেপেছে প্রথমা প্রকাশন। এখানে এগারোটি প্রবন্ধ ও আমার মা’কে নিয়ে একটি সাক্ষাৎকার সংকলিত হয়েছে। এই এগারোটি প্রবন্ধের মধ্যে একটি বিষয়ের ঐক্যসূত্র আছে, সেটি হলো পিতৃতান্ত্রিকতা। তাই এমন নামকরণ। এই পিতৃতান্ত্রিকতার অর্গল ও তার বিরুদ্ধে লড়াইয়ের দুর্গম পথের কথা প্রবন্ধগুলোয় বলতে চেয়েছি।